[{"text_idx": "#000000", "text": "Juba neljapa\u0308evast olen ka mina nende pu\u0308hade lehmade, keda kutsutakse \u201cnooreks emaks\u201d kommuunis sees ja juba esimestest minutest alates olen ma mo\u0303elnud, et ma ikka ei ole vist \u201co\u0303ige ema\u201d."}, {"text_idx": "#000001", "text": "Esiteks, see jutt, et kogu su\u0308nnitusvalu ununeb, kui laps sulle rinnale pannakse. Heh, ununeb ta jee! Mul on praeguseks laps 73636637 korda rinnal olnud ja ikka veel ma\u0308letan seda, kuidas ma vappeku\u0308lma ja va\u0308rinatega klammerdusin enda naerugaasi otsiku ku\u0308lge ja sinna sisse RO\u0308O\u0308KISIN, sest ma ei suutnud hingata, nagu a\u0308mmakas mind seda teha palus. Ma ma\u0308letan ta\u0308itsa ha\u0308sti, et ma ainult mo\u0303tlesin, et sellest hullemat olukorda ei saa maailmas olemas olla ja kui ta lo\u0303puks kuidagi va\u0308lja sai ja mulle peale pandi, siis ma lamasin seal, silmad punnis ja mo\u0303tlesin, et esiteks, va\u0308hemalt ma olen elus ja teiseks, et tahaks koju. Kolmandaks, et APPI, KUIDAS MA VEEL ELUS OLEN? ja alles neljandaks seda, et tahaks lapse na\u0308gu ka na\u0308ha. Ta oli mul no\u0303nda su\u0308les, et ma na\u0308gin ainult juuksetutti ja ma pa\u0308riselt ei ma\u0308leta, et ma oleks tundnud mingit u\u0308levoolavat armastust vo\u0303i o\u0303nne. Ma olin ainult ta\u0308nulik, et ma elus olen ja et see nu\u0308u\u0308d tehtud sai ja et ma enam mitte iialgi ei pea sellist o\u0303udust u\u0308le elama."}, {"text_idx": "#000002", "text": "Mingi hetk u\u0308tles a\u0308mmakas, et ta nu\u0308u\u0308d natukene no\u0303elub ka mind. Ma vedelesin seal la\u0308bima\u0308rjana ja ku\u0308sisin apaatselt, et kas on va\u0308ga hull olukorda. Ta vastas, et sugugi mitte, aga teeks mo\u0303ned ilupisted. \u201cA\u0308ra siis tee, jumal, ma ei taha siin ruumis enam olla,\u201d ha\u0308lisesin ma talle vastu."}, {"text_idx": "#000003", "text": "Ega see teda ei heidutanud, kukkus ikka o\u0303mblema ja o\u0303de u\u0308tles, et las isa paneb siis lapse mulle voodisse, et siis on mul ehk parem olla. \u201cEii, ma ei suuda, ma ei suuuuuda keskenduda!\u201d u\u0308tlesin ma ja po\u0308o\u0308rasin pea a\u0308ra ja panin silmad kinni. Ma lihtsalt suutsin ainult mo\u0303elda sellele, et saaks ma siit toast va\u0308lja, peretuppa. Minna pessu, vo\u0303tta Mari kaissu ja minna ise Kardo kaissu. Ma EI TAHTNUD seal vedeleda, ise ribadeks, paljas ja poolsurnud. Mismoodi oleks see lapse mulle nina alla surumine seda olukorda paremaks teinud? Aga kui ma selle va\u0308lja u\u0308tlesin, siis tundsin ennast ku\u0308ll natuke hingetu emana vo\u0303i nii."}, {"text_idx": "#000004", "text": "Mitte, et ma sinna peretuppa siis saanud oleks, eksole. Kardo saadeti koju ja mind heideti 3 teise naisega u\u0308hispalatisse. U\u0308hel neist po\u0303les tuli ja sellise o\u0303rna valguse ka\u0308es ma Mari vahtima ja\u0308in. Ise nii poolsurnud, aga ma po\u0303lvitasin voodis ta ko\u0303rvale ja ainult vaatasin seda ilmaime."}, {"text_idx": "#000006", "text": "Ja siis ma tahtsin ennast na\u0308kku lu\u0308u\u0308a, et ma nii eit olen ja nu\u0308u\u0308d pisaraid valan imikut vahtides. Aga oiiiii jumal, kuidas ma ei saanud ennast takistada! Ta na\u0308pud olid nii tillukesed (mitte, et nad enam ei oleks, onju) ja kui ma talle oma so\u0303rme andsin, siis ta klammerdus oma jaheda ka\u0308ega mu ku\u0308lge ja...Ja kuidas ta piiksatas vahepeal ja natukene jalaga vehkis. Ja la\u0308bi nina nohises. (Ausalt, mul on raske seda edasi kirjutada, sest ma tahaks la\u0308ppari maha visata ja hoopis Mari su\u0308lle haarata, aga no las laps magab ka teinekord eksole)."}, {"text_idx": "#000007", "text": "Mulle tundub, et ma olen ikka veel mina. Ma ei viitsi iga asja u\u0308le paanitseda, ega po\u0303deda. Ma eeldan, et asjad on alati pigem ha\u0308sti, kui perses. Seega vist veel selline mures kanamamma ei ole. Ma tahaks ikka mo\u0303ned inimesed su\u0308gavale persse saata ja mo\u0303nikord lollusi teha ja jaburdada."}, {"text_idx": "#000008", "text": "Aga mul tuleb kogu aeg klomp kurku, kui ma Mari peale mo\u0303tlen. Sest ta on NII KURAMUSE ILUS NOH! Ja ma juba tunnen tegelt, kuidas ma teen tast 763 pilti pa\u0308evas ja olen sunnitud ennast ahelatega radika ku\u0308lge ketti panema, et mitte neid ko\u0303iki kuidagi kogu maailmaga jagada. Aga o\u0303nneks hoian ennast tagasi ja piirdun ainult blogiga ja facebookiga ja instagramiga ja twitteriga ja kirjadega ja tigupostiga ja maalide ja videodega. That\u2019s it \ud83d\ude42"}, {"text_idx": "#000009", "text": "Ja lo\u0303petuseks pilt u\u0308hest random lapsest. NALII. Ikka sellest ko\u0303ige ilusamast:"}, {"text_idx": "#000010", "text": "Ja OII kurja, kui keegi tuleb nu\u0308u\u0308d u\u0308tlema, et \u201cise vihkad siin roosamannasust ja nu\u0308u\u0308d no\u0303retad armastusest, nagu ma\u0308rg sokk pesuveest\u201d, siis teate...korraks isegi mo\u0303tlen, et OMG, teil on o\u0303igus! Aga siis:"}, {"text_idx": "#000013", "text": "Sul on va\u0308ga a\u0308ge titt, seda esiteks. Ja teiseks \u2013 elu on ju sulle ennegi na\u0308idanud, et la\u0308bipaistev aga su\u0308gav no\u0303retus on pa\u0308ris okei. Noh, teistel emadel on ka, nendel ka, kes pealtna\u0308ha plaatinast naised.\nAga Mari on ilus, to\u0303sine superstaar. Kohe na\u0308ha, et pegasuste tiivapahinas ilmale tulnud, onja."}, {"text_idx": "#000015", "text": "Tegelikult to\u0303esti kaob a\u0308ra see ma\u0308lestus valudest.:P Ja\u0308a\u0308b vaid see teadmine, et olen su\u0308nnitanud. Ma ka ikka saatsin esimesed kuu aega ko\u0303iki perse, sest ka ra\u0308a\u0308giti, et see ko\u0303ik ununeb. Peas ka\u0308is : Blablabla..midaiganes. Aga to\u0303esti ununeb..laps juba 7kuune ja ei ma\u0308leta seda valu. Ja\u0308a\u0308nud on ainult ma\u0308lestus, kuidas palatis olla oli..aga no..thank god, et neidi valusid ei ma\u0308leta."}, {"text_idx": "#000016", "text": "Varsti tuleb aeg kus ko\u0303ik ajab nutma. Mul oli siis kui pliks oli 2-3na\u0308dalane. See oli jube aeg. Ko\u0303ik jo\u0303udis kohale..APPI..keegi so\u0303ltub minust. Mitte, et ma ei teadnud seda enne..aga siis jo\u0303udis pa\u0308riselt kohale, et issand..ma olen ema. :) Aga siis olid toeks head vanemad ja pere."}, {"text_idx": "#000017", "text": "Ja lapsega harjusin siis, kui too oli 3kuune. Minu arvates hakkab suurem la\u0308hedus tekkima, kui laps hakkab asjatama. Enne ta lamab ja nagu Patrick ja po\u0303hiliselt magab...kuidas siis sellisega kontakti lood.:P Jutustamine ja paitamine jms aitavad jah kaasa..aga see ei ole pa\u0308ris see.:) Va\u0308hemalt minu jaoks mitte.:)"}, {"text_idx": "#000020", "text": "Ma ei tea... Minu meelest oleneb ikka su\u0308nnitusest. Kui sa ikka vaevled seal ma ei tea kui kaua, siis vb ku\u0308ll valu on nr 1 millele mo\u0303tled. Minul la\u0308ks ja\u0308llegi su\u0308nnitus kergelt ja sain ilusti pu\u0308henduda sekundi pealt lapsele mitte valule \ud83d\ude42"}, {"text_idx": "#000022", "text": "Eks igal u\u0308hel oma valula\u0308vi. Ei ole nii, et ko\u0303ik kes ilustavad valetavad. On valus, ko\u0303vasti valus, kuid minul peale esimest oli nii palju energiat, et oleks u\u0308he veel vo\u0303inud su\u0308nnitada. Hoopis vastikum oli see mis ja\u0308rgnes ja millest oluliselt va\u0308hem ra\u0308a\u0308gitakse. O\u0303mblused, valus ja vo\u0303imatu istumine, pissimine, igatipidi lekkimine. Mari on aga va\u0308ga armas va\u0308ike tirts, usalda ennast, armasta Mari ja oledki maailma parim ema."}, {"text_idx": "#000023", "text": "Mina ku\u0308ll pillisin kohe, kui laps ka\u0308te vahele pandi. Mis siis, et ta oli u\u0308leni mekooniumiga koos, meie jaoks oli ta niiiiiii ilus. Aga no ma ootasin ka sellist pikast vanniska\u0308igust krimpsus tegelast (su\u0308ndis 42+2 esilekutsumisega), tuli hoopis ilus roosa-kakane prink beebi \ud83d\ude42\nSu\u0308nnitusvalu ununes kiiresti, vist juba presside ajal, aga palju hullem valu algas alles siis, kui mind o\u0303mblema hakati \u2013 kuna olin alt igati lo\u0303hki ja mind lapiti poolteist tundi, siis see oli ikka ta\u0308ielik piin vaatamata epiduraalile ja naerugaasile ja veel mingile kohalikule tuimestile. Ta\u0308ielik o\u0303udus. See valu ei ole mul ku\u0308ll siiamaani ununenud. Ja hiljem veel haavavalu ka.\nAga teie olete ku\u0308ll vahva ja armas pere ja nii kadestamisva\u0308a\u0308rselt julged ja rahulikud oma lapsega! \ud83d\ude42"}, {"text_idx": "#000025", "text": "Imearmsa preili meisterdasite valmis ku\u0308ll!"}, {"text_idx": "#000028", "text": "Kui mulle titt haiglas ko\u0303hu peale pandi siis ma olin ta\u0308iesti emotsioonitu. Lihtsalt va\u0308simus oli tappev ja mingit heldimust ei tulnud. Pa\u0308rast palatis vo\u0303ttis ku\u0308ll pisara silma ja meest abi eest ei saanudki ta\u0308nada kuna muudkui nutma ajas. Aga nu\u0308u\u0308d 2 kuud hiljem ikka pole kanastunud, kui valida kas majandada koduasju vo\u0303i titega siis ulatan tite mehele ja teen mo\u0303nuga asju, mille u\u0308le kontrolli oman. Nuttev titt teadupa\u0308rast on u\u0308sna kontrollimatu faktor \ud83d\ude42"}, {"text_idx": "#000029", "text": "Aga mina olin ilusam laps ikkagi, kuigi Mari on ka ilus \ud83d\ude00"}, {"text_idx": "#000030", "text": "Jah ja selle ko\u0303ige pa\u0308rast peavadki su\u0308nnitanud emad pa\u0308rislugusid ra\u0308a\u0308kima ja rasedale mitte ja\u0308tma muljet, et nad peavad olema mingid supervagiinad kellel lapsed lups ja lups ilma vaevusteta va\u0308lja libisevad. Miks siis mitte olla aus. Ongi selline valu, et surm ongi silma ees. Mina ei ole siiamaani seda o\u0303udust unustanud (esimene lausa 5+ aastat tagasi). Aga na\u0308a\u0308dsa, ikkagi tahan kolmandat last. See on seda va\u0308a\u0308rt (noh, kui ellu ja\u0308a\u0308d)."}, {"text_idx": "#000031", "text": "Vo\u0303ib-olla olen mina imelik vo\u0303i polnud mul valus, aga nii kui minul laps rinnale pandi ununes minu valu. Hoopis valusam oli minu jaoks o\u0303mblemine, kuigi mul oli ainult paar pindmist haava. Aga samas praegu mo\u0303eldes su\u0308nnitusele olin miskipa\u0308rast hullemaks valmis ja kui peaksin uuesti su\u0308nnitama ei kardaks enam nii palju."}, {"text_idx": "#000033", "text": "Aah! Mul tuleb lausa uue isu peale ko\u0302ike seda lugedes :)!\nAga jah, valu ei unune lapse rinnale panekuga. Ma\u0308letan, et ma ise olin suht apaatne peale su\u0308ndi ja ku\u0308sisin lapselt, kuidas temasugune sai emme ko\u0302hu nii suureks teha :D. Ma ei osanud midagi tunda.. Aga peale pesu... Ta\u0308pselt samad tunded :)!"}, {"text_idx": "#000038", "text": "Ma millegi pa\u0308rast arvan, et o\u0303ige on see lause, et emaks ei saada vaid kasvatakse."}, {"text_idx": "#000039", "text": "Minul su\u0308nnitusest mo\u0308o\u0308das ta\u0308pselt 3 na\u0308dalat ja u\u0308tlen ku\u0308ll ausalt, et su\u0308nnituse ajal ma mo\u0303tlesin et olen idioot, et seda tegema olin no\u0303us ja never enam. Aga kui poeg su\u0308lle pandi, siis OLI valu kadunud ja mo\u0303tlesin, et sellise tulemuse puhul olen vo\u0303imeline seda la\u0308bi tegema veel ku\u0308ll ja ku\u0308ll. Kuigi su\u0308nnitus oli raske, kestis 11h, pressisin oma tunni ja sain korraliku lo\u0303ike + o\u0303mblused. Inimesed on ikka va\u0308ga erinevad ilmselgelt. Mulle saabus see u\u0308levoolab armastus ku\u0308ll kohe kohale, sest ma aina vaatasin teda ja pisarad kippusid silma. \ud83d\ude00"}, {"text_idx": "#000040", "text": "Peale oma pikka valutamist ja su\u0308nnitust ei tundnud mina ka kohe mingit armastuse voolu. Aga ma ei tunne, et ma selle pa\u0308rast o\u0303ige ema ei oleks \ud83d\ude42 Puhkasin va\u0308lja ja see armastuse vool jo\u0303udis ka minuni siis \ud83d\ude42\nNing see, et valu ununeb.. Mul on ta\u0308nasega su\u0308nnitusest mo\u0308o\u0308das 1 kuu ja 14 pa\u0308eva ja ma ma\u0308letan siiani seda valu, nagu su\u0308nnitus oleks eile olnud..\nIgaljuhul, tubli oled, et hakkama said ja Mari on va\u0308ga armas \ud83d\ude42"}, {"text_idx": "#000041", "text": "Same here:D 36h valudes ja kui see la\u0308bi sai siis esimene asi oli\u201djeeeeee i\u2019m f... free of pain\u201d \ud83d\ude00 Sa ei ole sugugi roosamannakas, oma laps on hoopis midagi muud kui vo\u0303o\u0303ras laps. Ja lase aga minna, pildista, nunnuta, kaisuta, musita, seda aega ei ole nagunii nii kaua, et neist asju mitte teha. A\u0308ra kuula kedagi kes va\u0308idab et hellitad a\u0308ra jne muu jura. Ta vajabki sind ja muidugi Kardot ka. \ud83d\ude42"}, {"text_idx": "#000042", "text": "Lo\u0303puks ometi u\u0308ks su\u0308nnitanud naine ra\u0308a\u0308gib nii, nagu ma ette kujutan, kuidas asjad tegelikult on. Ma ei ole kunagi uskunud seda juttu, et valu kaob a\u0308ra, kui lapse u\u0308kskord rinnale saad ja muu see roosamanna. Seega, SUUR TA\u0308NU sulle, Mallu, for keeping it real \ud83d\ude42"}, {"text_idx": "#000043", "text": "Minu esimene emotsioon oli ka pigem, et \u201cjumal ta\u0308natud, et la\u0308bi sai\u201d. See u\u0308levoolav armastus tuli, aga mitte hetkega. Ja u\u0308ldiselt on ko\u0303ik u\u0308ldse individuaalne. Aga Mari on armas \ud83d\ude42"}, {"text_idx": "#000044", "text": "Valu kohta- minu ema ja\u0308llegi ra\u0308a\u0308kis, et ei la\u0308he see valu meelest a\u0308ra midagi sellega, et laps rinnale pannakse. Teda o\u0303mmeldi peale minu su\u0308ndi igast otsast kust va\u0308hegi sai, ta oli ka va\u0308ga noor ema ja raske su\u0308nnitus oli, aga sellegi poolest on tal 4 last ja iga kord ikka mingi aja peale on see valu meelest a\u0308ra la\u0308inud \ud83d\ude42 niiet Sul on aega veel, kindlasti ununeb Mari kasvamist na\u0308hes see raske vastik valu. Armas on ta ku\u0308ll, to\u0303esti ilus laps. Ja Sina tundud ka emmeametiga va\u0308ga ha\u0308sti hakkama saavat \ud83d\ude42"}, {"text_idx": "#000045", "text": "Ja\u0308lle to\u0303estad, et sul siiski on su\u0308da sees, who knew?! \ud83d\ude00\nMari on to\u0303esti supernunnu, armsam kui ko\u0303ik teised beebid keda ma na\u0308inud olen va\u0308hemalt \ud83d\ude42"}, {"text_idx": "#000046", "text": "Nutmise kohta- kui mina omal ajal miljon aastat tagasi ilmavalgust na\u0308gin, ja mind mu emale su\u0308lle anti, siis ta oli paaniliselt nutma hakanud. A\u0308mmaemand ku\u0308sis ko\u0303rvalolijatelt kas mu emale ei meeldi oma laps, ema lihtsalt nuttis, et ma pruunide silmade ja tumedate juustega olen.\nJa to\u0303esti on u\u0308ks ilus ja nunnu Mari! Lapsed on tihti kortsus ja koledad peale su\u0308ndi, aga Mari on ku\u0308ll su\u0308ndinud modell! \ud83d\ude00"}]